summary: جہانگیر خان جانی کیریئر میں پہلی مرتبہ لاہور کے الحمراء ہال میں ہونیوالے اسٹیج درامہ زرا بچ کے میں پرفارم کرینگے
text: لاہور اردو پوائنٹ اخبارتازہ ترین این این ئی 29 مارچ2017ء پشتو فلموں کے مصروف ترین اداکار جہانگیر خان جانی اپنے کیریئر میں پہلی مرتبہ لاہور کے الحمراء ہال میں ہونے والے اسٹیج درامہ زرا بچ کے میں پرفارم کریں گے اس حوالے سے جہانگیر خان جانی نے کہا ہے کہ میری طویل عرصے سے خواہش تھی کہ میں اسٹیج ڈرامہ کروں اب مجھے سینئر اداکار رائٹر ڈائریکٹر ذوالقرنین حیدر جو میرے لیے استاد کا درجہ بھی رکھتے ہیں ان کے کہنے پر اسٹیج ڈرامہ کر رہا ہوں اور مجھے یقین ہے کہ جس طرح میری فلموں کو پسند کیا جاتا ہے اسی طرح میرے 15اپریل سے شروع ہونے والے اسٹیج ڈرامے کو بھی دیکھنے کے لئے پرستاروں کی بڑی تعداد ائے گی انہوں نے کہا کہ لاہور تھیٹر کا مرکز ہے میں داتا کی نگری میں پہلے بھی ٹی وی ڈرامہ سیریل کر چکا ہوں مگر بطور اسٹیج اداکار میرے کیریئر کا الحمراء میں پہلا اسٹیج ڈرامہ ہو گا جس میں مجھے مرکزی کردار کے لئے کاسٹ کیا گیا ہے